ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
ΚΟΜΟ·*) 320 τελικό 
Βρυξέλλες, 13.07.1994 
ΑΝΑΚΟΙΝΟΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ 
^ ΣΥΜΦΠΜΕΣ ΚΑΙ Η ΜΕΛΛΟΝΤΙΚΗ ΠΟΡΕΙΑ ; ΜΙΑ ΣΤΡΑΤΗΓΙΚΗ 
ΣΙΑΣ TON ΧΩΡΏΝΓ "ΓΗΣ ΚΒΠΤΚΗΣ ΚΑΙ ΑΝΑΤΟΛΙΚΗΣ ΕΥΡΩΠΗΣ 
ΠΑ ΤΗΝ ΠΡΟΣΧΩΡΗΣΗ 
ΟΙ ΕΥΡΩΠΑΪΚΕΣ ΣΥΜΦΩΝΙΕΣ ΚΑΙ Η ΜΕΛΛΟΝΤΙΚΗ ΠΟΡΕΙΑ : ΜΙΑ ΣΤΡΑΤΗΓΙΚΗ 
ΠΡΟΕΤΟΙΜΑΣΙΑΣ ΤΩΝ ΧΩΡΩΝΤΗΣ ΚΕΝΤΡΙΚΗΣ ΚΑΙ_ΑΝΑΤΟΛΙΚΗΣ ΕΥΡΩΠΗΣ 
ΓΙΑ ΤΗΝ ΠΡΟΣΧΩΡΗΣΗ 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ 
1. Εισαγωγή 
Το Ευρωπαϊκό Συμβούλιο της Κέρκυρας κάλεσε "την Επιτροπή να διατυπώσει 
συγκεκριμένες προτάσεις το συντομότερο δυνατό για την περαιτέρω εφαρμογή 
των ευρωπαϊκών συμφωνιών και των αποφάσεων που έχουν ληφθεί από το 
Ευρωπαϊκό Συμβούλιο της Κοπεγχάχης. Το Ευρωπαϊκό Συμβούλιο ζητά επίσης 
από την Προεδρία και την Επιτροπή να υποβάλουν έκθεση, κατά την επόμενη 
συνεδρίαση του, για την πρόοδο που έχει γίνει στο θέμα αυτό, για τη 
διαδικασία ευθυγράμμισης που επετεύχθη μετά το Ευρωπαϊκό Συμβούλιο της 
Κοπεγχάγης, και για τη στρατηγική που πρέπει να τηρηθεί με σκοπό την 
προετοιμασία της προσχώρησης". Η παρούσα ανακοίνωση αποτελεί απάντηση 
στο αίτημα αυτό. 
Το Ευρωπαϊκό Συμβούλιο της Κοπεγχάγης συμφώνησε ότι "οι συνδεδεμένες 
χώρες της Κεντρικής και Ανατολικής Ευρώπης που το επιθυμούν θα γίνουν 
μέλη της Ευρωπαϊκής Ενωσης. Η προσχώρηση θα πραγματοποιηθεί από τη στιγμή 
που μία συνδεδεμένη χώρα θα είναι ικανή να αναλάβει τις υποχρεώσεις του 
μέλους, δηλαδή εφόσον πληροί τις απαιτούμενες οικονομικές και πολιτικές 
προϋποθέσεις". Οι προϋποθέσεις που έθεσε το Ευρωπαϊκό Συμβούλιο είναι: 
σταθερότητα των θεσμών που εγγυώνται τη δημοκρατία, το κράτος 
δικαίου, τα ανθρώπινα δικαιώματα και το σεβασμό και την 
προστασία των μειονοτήτων -
λειτουργία οικονομίας της αγοράς -
ικανότητα αντιμετώπισης της ανταγωνιστικής πίεσης και των 
δυνάμεων της αγοράς στα πλαίσια της Ενωσης -
ικανότητα ανάληψης των υποχρεώσεων του μέλους, μεταξύ των οποίων 
και της υιοθέτησης των στόχων της πολιτικής, οικονομικής και 
νομισματικής ένωσης -
XQ Ευρωπαϊκό Συμβούλιο συνεπέρανε επίσης ότι "η ικανότητα της Ενωσης να 
απορροφήσει νέα μέλη χωρίς να επιβραδυνθεί η ευρωπαϊκή ολοκλήρωση 
αποτελεί ένα άλλο σημαντικό θέμα που αφορά τόσο την Ενωση όσο και τις 
υποψήφιες χώρες". 
Ο στόχος για την περίοδο προετοιμασίας της προσχώρησης πρέπει να είναι 
η σταδιακή σύγκλιση των πολιτικών και οικονομικών συστημάτων και της 
εξωτερικής πολιτικής και της πολιτικής ασφαλείας που εφαρμόζουν οι 
συνδεδεμένες χώρες και η Ενωση - ταυτόχρονα, πρέπει να αυξηθεί η 
συνεργασία στον τομέα της δικαιοσύνης και των εσωτερικών υποθέσεων, έτσι 
ώστε να δημιουργηθεί ένας συνεχώς ενοποιούμενος χώρος. Οι ανάγκες και οι 
ικανότητες κάθε χώρας θα καθορίζουν και το ρυθμό προόδου προς την πλήρη 
προσχώρηση. 
Τα μέσα για την προώθηση της ολοκλήρωσης, υπάρχουν ήδη. Πρόκειται, αφενός, 
για τη διαρθρωμένη σχέση με τα θεσμικά όργανα της Ενωσης, που προβλέπεται 
στα συμπεράσματα του Συμβουλίου της Κοπεγχάγης, αλλά βρίσκεται ακόμη σε 
αρχικό στάδιο, και, αφετέρου, για τις ευρωπαϊκές συμφωνίες. Οι συμφωνίες 
αυτές παρέχουν κοινό πλαίσιο για τις διάφορες μορφές συνεργασίας. Το 
πλαίσιο αυτό είναι ευέλικτο και δυναμικό, και επιτρέπει την 
εντατικοποίηση της συνεργασίας και της ολοκλήρωσης. Αποτελεί, κατά 
συνέπεια, το κατάλληλο πλαίσιο για την ανάπτυξη μιας στρατηγικής με σκοπό 
την προετοιμασία της προσχώρησης. Καθώς ολοκληρώνονται οι 
διαπραγματεύσεις και με άλλες χώρες για τη σύναψη ευρωπαϊκών συμφωνιών, 
οι χώρες αυτές θα μπορούσαν να ενταχθούν στη διαρθρωμένη σχέση που 
συζητείται στην παρούσα ανακοίνωση. 
Οσον αφορά την Ενωση, η ικανότητα της να απορροφήσει νέα μέλη θα εξαρτηθεί 
από τις αποφάσεις που θα ληφθούν για τα θεσμικά θέματα κατά τη 
διακυβερνητική διάσκεψη του 1996, μετά την οποία θα οριστικοποιηθεί το 
χρονοδιάγραμμα της προσχώρησης. Ειδικότερα, η Ενωση θα πρέπει να εξετάσει 
τις κοινές πολιτικές της, ιδιαίτερα την κοινή γεωργική πολιτική και τη 
διαρθρωτική πολιτική της και τις δημοσιονομικές επιπτώσεις τους. Οσον 
αφορά δε τις συνδεδεμένες χώρες, είναι σαφές ότι και αυτές πρέπει να 
προετοιμαστούν και να καταβάλλουν τις αναγκαίες προσπάθειες προκειμένου 
να αναλάβουν τις υποχρεώσεις του μέλους, στις οποίες περιλαμβάνονται 
κυρίως η προσαρμογή της γεωργικής και διαρθρωτικής πολιτικής τους. 
Κατά συνέπεια, η ανακοίνωση χαράσσει μια στρατηγική που καλύπτει τους 
ακόλουθους αλληλένδετους τομείς: 
πλήρης εφαρμογή της διαρθρωμένης σχέσης μεταξύ των συνδεδεμένων 
χωρών και των θεσμικών οργάνων της Ενωσης -
προώθηση της ολοκλήρωσης και της περιφερειακής συνεργασίας 
βάσει τω ν ευρω παϊκώ ν συμφω νιώ ν. 
Οπως ζήτησε το Ευρωπαϊκό Συμβούλιο της Κέρκυρας, σύντομα θα διαβιβαστούν 
στο Συμβούλιο περισσότερο συγκεκριμένες προτάσεις. 
2. Η διαρθρωμένη σχέση με τα θεσμικά όργανα της Ενωσης 
Το Ευρωπαϊκό Συμβούλιο της Κοπεγχάγης συνεπέρανε ότι "η Κοινότητα 
προτείνει μία σχέση με συγκροτημένη μορφή μεταξύ των συνδεδεμένων χωρών 
και των θεσμικών οργάνων της Ενωσης, στο πλαίσιο ενισχυμένου και 
ευρύτερου πολυμερούς διαλόγου και συντονισμού σχετικά με θέματα κοινού 
ενδιαφέροντος. Οι διακανονισμοί... περιλαμβάνουν διάλογο και συντονισμό 
όσον αφορά ευρύ φάσμα θεμάτων και σε διάφορα πλαίσια". 
Η διαρθρωμένη σχέση θεωρήθηκε από το Ευρωπαϊκό Συμβούλιο ως μέσο για 
να εμπλακούν σταδιακά οι συνδεδεμένες χώρες στις εργασίες της Ευρωπαϊκής 
Ενωσης σε τομείς κοινού ενδιαφέροντος, μέσω κοινών συνεδριάσεων 
συμβουλευτικού χαρακτήρα με τα θεσμικά όργανα της Ενωσης. Το Ευρωπαϊκό 
Συμβούλιο συνεπέρανε ότι η διαρθρωμένη σχέση θα εφαρμόζεται και στους 
τρεις τομείς ("πυλώνες") των δραστηριοτήτων της Ενωσης. Με τον τρόπο αυτό, οι 
κοινές συνεδριάσεις για θέματα που υπάγονται σε τομείς που καλύπτουν οι 
κοινοτικές πολιτικές, ειδικότερα θέματα διευρωπαϊκών διαστάσεων, θέματα 
κοινής εξωτερικής πολιτικής και πολιτικής ασφαλείας, καθώς και οι 
εσωτερικές υποθέσεις και τα θέματα δικαιοσύνης, πρέπει να εντάσσονται 
στη διαρθρωμένη σχέση. Για να είναι αποτελεσματικές οι συνεδριάσεις 
αυτές, πρέπει να αναγγέλλονται προκαταβολικά ώστε να μπορούν να γίνονται 
α 
οι αναγκαίες προετοιμασίες σε επίπεδο κοινών συνεδριάσεων με το 
COREPER, την πολιτική επιτροπή και τις αρμόδιες ομάδες εργασίας. 
Από τη σχέση αυτή απορρέει διπλό όφελος. Σε επίπεδο διαδικασίας, 
καθιερώνονται στενές εργασιακές σχέσεις και συνήθειες συνεργασίας. Σε 
επίπεδο ουσίας, ενθαρρύνεται τόσο η Ενωση όσο και οι συνδεδεμένες χώρες 
να εργαστούν μαζί σε τομείς στους οποίους οι λύσεις για πιεστικά 
προβλήματα απαιτούν την ανάληψη δράσης σε ευρωπαϊκό επίπεδο. 
Δυστυχώς, κατά το τελευταίο δωδεκάμηνο, η διαθρωμένη σχέση σε υπουργικό 
επίπεδο περιορίστηκε σε δύο άτυπες συνεδριάσεις (μεταφορές και 
οικονομικά). Ως μέρος του πολιτικού διαλόγου, πραγματοποιήθηκαν δύο 
συνεδριάσεις της τρόικας επί εξωτερικών υποθέσεων, καθώς και μία κοινή 
συνεδρίαση των πολιτικών διευθυντών. 
Δεν υπάρχει λόγος η διαρθρωμένη σχέση να περιοριστεί μόνο σε κοινές 
συνεδριάσεις με το Συμβούλιο. Οπως έχει ήδη προταθεί σε δημόσιες 
δηλώσεις, το Ευρωπαϊκό Κοινοβούλιο επίσης θα πρέπει να ενθαρρυνθεί να 
πραγματοποιεί κοινές συνεδριάσεις για συγκεκριμένα θέματα κοινού 
ενδιαφέροντος με τις συνδεδεμένες χώρες. 
Περισσότερο από ένα έτος μετά το Ευρωπαϊκό Συμβούλιο της Κοπεγχάγης, 
έχει μεγάλη σημασία να κερδίσει αξιοπιστία η διαρθρωμένη σχέση που 
προέβλεψε το Συμβούλιο και να εμβαθυνθεί η συνεργασία μέσω των κοινών 
συνεδριάσεων με τις συνδεδεμένες χώρες, έτσι ώστε οι εν λόγω χώρες να 
αρχίσουν να νιώθουν ότι εμπλέκονται στη διαδικασία της ευρωπαϊκής 
ολοκλήρωσης. Το γεγονός αυτό θα συμβάλει στη σταθερότητα της Ευρώπης στο 
σύνολο της. 
Προτείνεται, κατά τη διάρκεια κοινής συνεδρίασης του Ευρωπαϊκού 
Συμβουλίου του Εσσεν, με τη συμμετοχή των συνδεδεμένων χωρών, να 
υποβληθεί από το Συμβούλιο και την Επιτροπή έκθεση για την πρόοδο που 
σημειώθηκε όσον αφορά τη διαρθρωμένη σχέση και, με την ευκαιρία αυτή, να 
συμφωνηθεί προσωρινό χρονοδιάγραμμα για τις κοινές συνεδριάσεις του 
1995. 
Κοινοτικοί τομείς 
Η διαρθρωμένη σχέση πρέπει να αναπτυχθεί σε κοινοτικούς τομείς, και, 
ειδικότερα, σε τομείς διευρωπαϊκής διάστασης όπως ο τομέας των μεταφοροίν, 
της ενέργειας, των τηλεπικοινωνιών και της έρευνας. Στους τομείς αυτούς 
είναι αναγκαίο να καταβληθούν προσπάθειες σε ευρωπαϊκό επίπεδο 
προκειμένου να εξασφαλιστεί η επιτυχία. Κατά συνέπεια, είναι προς 
συμφέρον και της Ενωσης και των συνδεδεμένων χωρών να συνεργαστούν στους 
τομείς αυτούς. Κι άλλοι κοινοτικοί τομείς κοινού ενδιαφέροντος, οι οποίοι 
συζητούνται από τα Συμβούλια γενικών υποθέσεων και τα Συμβούλια 
οικονομικών, πρέπει επίσης να ενταχθούν στη διαρθρωμένη σχέση. 
Η Επιτροπή θα παρουσιάσει στο Συμβούλιο ενδεικτικό κατάλογο των 
μελλοντικών συνεδριάσεων του Συμβουλίου, των οποίων οι προσωρινές 
ημερήσιες διατάξεις περιλαμβάνουν θέματα κοινού ενδιαφέροντος που θα 
μπορούσαν να αποτελέσουν το αντικείμενο κοινών συνεδριάσεων. Οι 
συγκεκριμένες εργασίες για τις κοινές δραστηριότητες που θα αναληφθούν 
στους τομείς αυτούς, πρέπει να πραγματοποιηθούν στο πλαίσιο των 
ευρωπαϊκών συμφωνιών. 
3 
Επί της βάσης αυτής, η Επιτροπή καλεί την Προεδρία να καταρτίσει κατάλογο 
των κοινών συνεδριάσεων για το 1994. Κρίνεται επίσης σκόπιμο να γίνει 
συντονισμός με τις μελλοντικές Προεδρίες προκειμένου να καταρτισθεί ένα 
περισσότερο μακροπρόθεσμο μελλοντικό πρόγραμμα εργασίας. 
Κοινή εξωτερική πολιτική και πολιτική ασφαλείας 
Αυτή η πλευρά της διαρθρωμένης σχέσης είναι ιδιαίτερα σημαντική 
προκειμένου να υπερνικηθεί η ευρέως διαδεδομένη αίσθηση ανασφάλειας 
που επικρατεί στην κεντρική και ανατολική Ευρώπη. Αποτελεί κατάλληλο 
μέσο για την ενίσχυση των προσπαθειών που έχουν αναληφθεί στο πλαίσιο 
της Δυτικοευρωπαϊκής Ενωσης, του NATO και της Σύμπραξης για την Ειρήνη, 
της Διάσκεψης για την Ασφάλεια και τη Συνεργασία στην Ευρώπη και του 
Συμφώνου Σταθερότητας, με σκοπό την αύξηση της ασφάλειας και της 
σταθερότητας σε όλη την Ευρώπη. Η Ενωση και οι συνδεδεμένες χώρες έχουν 
κοινό συμφέρον να εμποδίσουν τις συγκρούσεις που σχετίζονται με θέματα 
ορίων και συνόρων, και θα πρέπει να πραγματοποιούν συχνά διαβουλεύσεις 
για θέματα κοινού ενδιαφέροντος στον τομέα της εξωτερικής πολιτικής και 
της πολιτικής ασφαλείας. 
Στον τομέα αυτό, τα συμπεράσματα του Συμβουλίου της Κοπεγχάγης 
συμπληρώθηκαν με τα συμπεράσματα του Συμβουλίου Γενικών Υποθέσεων της 
7ης Μαρτίου. Ωστόσο, ο πολιτικός διάλογος που μέχρι τώρα έχει 
πραγματοποιηθεί κυρίως υπό την μορφή της τρόικας, δεν προώθησε 
ικανοποιητικά τα βασικά θέματα εξωτερικής πολιτικής και πολιτικής 
ασφαλείας. Οι συνδεδεμένες χώρες εξέφρασαν το ενδιαφέρον τους γι'αυτό το 
τμήμα της διαρθρωμένης σχέσης και, για παράδειγμα, δημιούργησαν ένα 
δίκτυο σκιωδών ευρωπαίων αντιπροσώπων όπως πρότεινε το Συμβούλιο. 
Κατ, αρχάς, τα μέτρα πρέπει να είναι ουσιαστικά και όχι τυπικά, και πρέπει 
να αφορούν θέματα προτεραιότητας αμοιβαίου ενδιαφέροντος. Σταδιακά, οι 
κοινές συνεδριάσεις της Ενωσης και των συνδεδεμένων χωρών πρέπει να 
αντικαταστήσουν τη σημερινή μορφή των συνεδριάσεων της τρόικας, 
δεδομένου ότι με τον τρόπο αυτό υπάρχουν δυνατότητες πολύ μεγαλύτερης 
συμμετοχής και δημιουργείται συναίσθημα κοινής πορείας. Οι κοινές 
συνεδριάσεις πρέπει να πραγματοποιούνται στο πλαίσιο των τακτικών 
συνεδριάσεων του Συμβουλίου και, όπου κρίνεται σκόπιμο, στο πλαίσιο 
συνεδριάσεων συντονισμού διάφορων πολυμερών οργάνων (Γενική Συνέλευση 
των Ηνωμένων Εθνών, συνδιάσκεψη επισκόπησης και σύνοδος κορυφής της ΔΑΣΕ 
στη Βουδαπέστη, Σύμφωνο Σταθερότητας κ.λπ). 
Η Επιτροπή προτείνει να ληφθούν όλα τα πρακτικά μέτρα για την 
αποτελεσματική εφαρμογή των διακανονισμών που συμφωνήθηκαν από το 
Συμβούλιο της 7ης Μαρτίου 1994 και να καταρτιστεί χρονοδιάγραμμα των 
κοινών συνεδριάσεων για την εξέταση θεμάτων αμοιβαίου ενδιαφέροντος 
στον τομέα της εξωτερικής πολιτικής και της πολιτικής ασφαλείας. 
Δικαιοσύνη και εσωτερικές υποθέσεις 
Η συνεργασία μεταξύ της Ενωσης και των συνδεδεμένων χωρών είναι αναγκαία 
προκειμένου να υπάρχουν αποτελέσματα, σε ευρωπαϊκό επίπεδο, στους τομείς 
της δικαιοσύνης και των εσωτερικών υποθέσεων. Για το λόγο αυτό, είναι 
σημαντικό για την Ενωση να αναπτυχθεί η διαρθρωμένη σχέση στον 
συγκεκριμένο τομέα - αυτό θα επιτευχθεί όταν ολοκληρωθούν σύντομα οι 
Η-
τρέχουσες εργασίες των υπουργείων δικαιοσύνης και εσωτερικών σχετικά 
με την εξεύρεση της πλέον κατάλληλης διαδικασίας για την ενημέρωση και 
τη διαβούλευση με τις χώρες της κεντρικής και ανατολικής Ευρώπης σε θέματα 
δικαιοσύνης και εσωτερικών υποθέσεων. 
Το γεγονός αυτό θα συμβάλει επίσης στην προετοιμασία των χωρών αυτών για 
να αναλάβουν τις υποχρεώσεις των μελών, οι οποίες απορρέουν από το 
κοινοτικό κεκτημένο στον τομέα της δικαιοσύνης και των εσωτερικών 
υποθέσεων. Η ήδη αποκτηθείσα εμπειρία μπορεί να χρησιμεύσει ως οδηγός 
για την ανάπτυξη της διαρθρωμένης σχέσης με τις χώρες της κεντρικής και 
ανατολικής Ευρώπης. Ενα πρώτο σημαντικό βήμα προς την κατεύθυνση αυτή θα 
πραγματοποιηθεί με την πρόσκληση των αρμοδίων υπουργών των χωρών αυτών 
να συναντήσουν τους ομόλογους υπουργούς της Ενωσης επ,ευκαιρία της 
προγραμματισμένης άτυπης συνάντησης στο Βερολίνο τον Σεπτέμβριο 1994. 
Κατά τη συνάντηση αυτή, θα μπορούσε επίσης να εξεταστεί και η πρόοδος που 
σημειώθηκε όσον αφορά το συμπέρασμα του Ευρωπαϊκού Συμβουλίου της 
Κέρκυρας σύμφωνα με το οποίο καλείται η γερμανική Προεδρία να 
"διοργανώσει διάσκεψη με τις χώρες της κεντρικής και ανατολικής Ευρώπης 
για τα ναρκωτικά και το οργανωμένο έγκλημα". 
3. Οι ευρωπαϊκές συμφωνίες ως βάση για την προώθηση της ολοκλήρωσης και 
την προετοιμασία της διεύρυνσης 
Οι συνδεδεμένες χώρες έχουν σημειώσει σημαντική πρόοδο στην 
μεταρρύθμιση και την αναδιάρθωση των οικονομιών τους και στην 
προσαρμογή των μακροοικονομικών μεγεθών τους. Αλλά εξακολουθούν να 
εναπομένουν σημαντικές διαρθωτικές αλλαγές, μεταξύ των οποίων 
συγκαταλέγονται η μείωση των ικανοτήτων στη βαρειά βιομηχανία, η 
προώθηση νέων βιομηχανιών και η περαιτέρω ανάπτυξη των μικρομεσαίων 
επιχειρήσεων, η γεωργική μεταρρύθμιση, ο εκσυγχρονισμός του τραπεζικού 
τομέα, οι υποδομές και άλλοι τομείς. Εν κατακλείδι, η συνεχιζόμενη 
μεταρρύθμιση και η μακρόπνοη οικονομική ανάπτυξη ανοίγουν τον δρόμο για 
την επιτυχή ενσωμάτωση στην Ενωση. 
Ολοι οι βασικοί τομείς μεταρρύθμισης και ανασυγκρότησης, 
περιλαμβανομένης και της συνεργασίας για τις μακροοικονομικές πολιτικές, 
καλύπτονται από τις ευρωπαϊκές συμφωνίες. Οι συμφωνίες αυτές προβλέπουν 
επίσης μέσα για την προώθηση της περιφερειακής συνεργασίας μεταξύ των 
συνδεδεμένων χωρών - η διαδικασία έχει ήδη αρχίσει με τη δημιουργία της 
Κέντρο Ευρωπαϊκής Ζώνης Ελεύθερων Συναλλαγών (ΚΕΖΕΣ), τη συμφωνία 
ελεύθερων συναλλαγών των Βαλτικών Χωρών και άλλες πρωτοβουλίες. Η 
περιφερειακή συνεργασία θα βοηθήσει την τόνωση του εμπορίου και των 
επενδύσεων και θα βελτιώσει τις προοπτικές ανάπτυξης της περιοχής. Κατά 
συνέπεια, είναι ζωτικής 'σημασίας να χρησιμοποιηθεί το δυναμικό των 
ευρωπαϊκών συμφωνιών και να αποτελέσουν αυτές τη βάση για την 
προετοιμασία της διεύρυνσης. 
npoc uia ευρύτερη ευρωπαϊκή αγορά 
Για να μπορέσουν οι συνδεδεμένες χώρες να ενσωματωθούν σταδιακά σε μια 
ευρύτερη ευρωπαϊκή αγορά, όπως προβλέπουν οι ευρωπαϊκές συμφωνίες, 
χρειάζεται ένα κατάλληλο νομικό και θεσμικό πλαίσιο. Για να επιτευχθεί 
αυτό, κάθε συνδεδεμένη χώρα πρέπει να καταρτίσει πρόγραμμα 
προτεραιοτήτων και χρονοδιάγραμμα σε τομείς όπως η προσέγγιση των 
S 
νομοθεσιών και η εφαρμογή των πολιτικών ανταγωνισμού και κρατικών 
ενισχύσεων οι οποίες πρέπει να είναι διαφανείς και συμβατές με τις 
αντίστοιχες πολιτικές της Ενωσης. 
Μετά από διαβούλευση με τις συνδεδεμένες χώρες, η Επιτροπή θα εκπονήσει 
Λευκό Βιβλίο, όπου θα ορίζεται πρόγραμμα για την τήρηση των υποχρεώσεων 
της εσωτερικής αγοράς, το οποίο θα μπορεί να εφαρμόζεται από κάθε 
συνδεδεμένη χώρα και να παρακολουθείται από την Ενωση. Το εν λόγω Λευκό 
Βιβλίο μπορεί να συνοδεύεται από πρόγραμμα μελέτης για τις επιπτώσεις 
που θα έχει η περαιτέρω διεύρυνση της Ενωσης στις κοινές πολιτικές. Το 
Λευκό Βιβλίο θα καθορίζει τρόπους για την υλοποίηση μιας ευρύτερης 
ευρωπαϊκής αγοράς η οποία θα περιλαμβάνει τη διευρυμένη Ενωση, τον ΕΟΧ 
και τις συνδεδεμένες χώρες, με συνολικό πληθυσμό 450 εκατομμυρίων. 
Μόλις επιτευχθεί ικανοποιητικού βαθμού εφαρμογή της πολιτικής 
ανταγωνισμού και του ελέγχου των κρατικών ενισχύσεων, σε συνδυασμό με 
την εφαρμογή των τμημάτων του κοινοτικού κεκτημένου που σχετίζονται με 
την εσωτερική αγορά, η Ένωση θα μπορούσε να αποφασίσει να απέχει από την 
χρήση μέσων εμπορικής άμυνας κατά των χωρών αυτών, δεδομένου ότι θα έχει 
τις ίδιες εγγυήσεις, έναντι του αθέμιτου ανταγωνισμού, όπως έχει και στο 
εσωτερικό της ενιαίας αγοράς. 
Κοινωνική διάσταση 
Βασικός στόχος της πολιτικής της Ενωσης είναι το ότι η οικονομική και 
κοινωνική πολιτική πρέπει να συνδυάζονται μεταξύ τους. Για το λόγο αυτό, 
στα συμπεράσματα της Κοπεγχάγης τονίζεται, στο πλαίσιο της προσχώρησης 
και για να αποφευχθεί η στρέβλωση του ανταγωνισμού, η σημασία της 
προσέγγισης της νομοθεσίας των συνδεδεμένων χωρών περί προστασίας των 
εργαζομένων με την αντίστοιχη νομοθεσία της Κοινότητας. Επιπλέον, η Ενωση 
είναι έτοιμη να βοηθήσει τις συνδεδεμένες χώρες να εξεύρουν απαντήσεις 
στα σοβαρά κοινωνικά προβλήματα που αναφαίνονται κατά την διαδικασία 
μετάβασης σε οικονομία της αγοράς, μεταξύ των οποίων συγκαταλέγονται τα 
υψηλά ποσοστά ανεργίας, η φτώχεια και ο κοινωνικός αποκλεισμός. 
Το ελεύθερο εμπόριο των βιομηχανικών αγαθών έχει πλέον ουσιαστικά 
επιτευχθεί. Υπό τις προϋποθέσεις αυτές, και οι δύο πλευρές πρέπει να 
επιδείξουν συγκράτηση στη χρησιμοποίηση μέσων εμπορικής άμυνας. 
Βραχυπρόθεσμα, η Ενωση θα πρέπει να ενημερώνει για την άποψη της την 
εκάστοτε συνδεδεμένη χώρα προτού κινήσει διαδικασία μέτρων 
αντιντάμπινγκ ή διασφάλισης. 
Για να ενθαρρυνθεί η ολοκλήρωση και η περιφερειακή συνεργασία, πρέπει 
να σημειωθεί περαιτέρω πρόοδος προς την πλήρη σώρευση των κανόνων της 
καταγωγής κατά τις εμπορικές συναλλαγές μεταξύ της Ενωσης και των 
συνδεδεμένων χωρών. Επιπλέον, πρέπει να αναληφθεί πρωτοβουλία για να 
προωθηθεί το περιφερειακό εμπόριο και να ενισχυθεί η διασυνοριακή 
συνεργασία σε όλη την περιοχή. 
Γεωργία 
Λόγω της σπουδαιότητας που έχει ο τομέας της γεωργίας για την Ενωση και 
για τις συνδεδεμένες χώρες, η Επιτροπή θα συντάξει έκθεση σχετικά με τις 
εκδοχές μελλοντικών γεωργικών πολιτικών για μία ευρύτερη Ευρώπη. 
Αλλες μορφές συνεργασίας 
Η Ευρωπαϊκή Ενωση και οι συνδεδεμένες χώρες πρέπει επίσης να εντείνουν 
τη συνεργασία τους και σε άλλους τομείς που καλύπτουν οι ευρωπαϊκές 
συμφωνίες, όπως ο πολιτιστικός τομέας. Η απόφαση για το άνοιγμα 
κοινοτικών προγραμμάτων στις συνδεδεμένες χώρες, θα προωθήσει επίσης τη 
συνεργασία σε ευρύ κοινοτικών πολιτικών. 
Ευθυγράυιΐιση 
Για να προωθηθεί η περιφερειακή συνεργασία και η σύγκλιση και για να 
τονωθεί το εμπόριο, οι εμπορικές διατάξεις των ευρωπαϊκών συμφωνιών που 
έχουν συναφθεί με τη Βουλγαρία και τη Ρουμανία πρέπει να 
ευθυγραμμιστούν με τις αντίστοιχες διατάξεις των συμφωνιών που έχουν 
συναφθεί με τις χώρες Βίσεγκραντ. Η ευθυγράμμιση αυτή ισχύει και για το 
χρονοδιάγραμμα που αφορά όλες τις κατηγορίες των προϊόντων και για τις 
ειδικές διατάξεις που αφορούν τη γεωργία. 
Χρηματοδοτική συνδρομή 
Η έμφαση του PHARE πρέπει να συνεχίσει να μετατοπίζεται προς την 
υποστήριξη των επενδύσεων και του ιδιωτικού τομέα και την παροχή 
βοήθειας απ'ευθείας στους τελικούς καταναλωτές στις δικαιούχους χώρες. Τα 
προγράμματα PHARE για την στήριξη της δημοκρατίας και της κοινωνίας των 
πολιτών πρέπει να ενισχυθούν ώστε να παγιωθεί η πολιτική μεταρρύθμιση 
και να εδραιωθεί η σταθερότητα. Η Επιτροπή θα προτείνει συντόμως μέτρα 
για την αύξηση της αποδοτικότητας και της αποτελεσματικότητας του PHARE. 
Η ETE και η ΕΤΑΑ θα διαδραματίσουν επίσης κάποιο ρόλο και θα απαιτηθούν 
νέες μορφές μακροοικονομικής βοήθειας κυρίως για τη στήριξη της 
εφαρμογής των διαρθρωτικών μεταρρυθμίσεων. 
4. Συμπέρασμα 
Η Επιτροπή καλεί το Συμβούλιο να εγκρίνει τη στρατηγική που περιγράφεται 
στην παρούσα ανακοίνωση, περισσότερες λεπτομέρειες της οποίας θα 
διαβιβαστούν σύντομα, με σκοπό να εγκριθεί από το Ευρωπαϊκό Συμβούλιο 
του Εσσεν τον Δεκέμβριο του 1994. 
\ 
ISSN 0254-1483 
COM(94)320 τελικό 
ΕΙΤΒΑΦΑ 
GR 11 
Αρ ι-β. καταλόγου : GB-CO-94-342-GR-C 
ISBN 92-77-71840-4 
Υπηρεσία Επισήμων Εκδόσεων ίων Ευρωπαϊκών Κοινοτήτων 
1^2985 Luxembourg 
•%